2023 2 20
LT
Europos Sąjungos oficialusis leidinys
C 63/17
Šalys pagrindinėje byloje Pareiškėja: Eg Vacation Rentals Ireland Limited Atsakovė: Autorità per le Garanzie nelle Comunicazioni
Prejudiciniai klausimai 1.
Ar pagal Europos Sąjungos teisę draudžiama taikyti tokias nacionalinės teisės nuostatas, kokios įtvirtintos 2020 m. gruodžio 30 d.
Legge n.
178 (Įstatymas Nr. 178) 1 straipsnio 515, 516, 517 dalyse, pagal kurias kitoje Europos valstybėje įsteigtiems, bet Italijoje veiklą vykdantiems operatoriams nustatomos papildomos administracinės ir finansinės prievolės, kaip antai pareigos užsiregistruoti konkrečiame registre ir mokėti įmoką?
Kalbant konkrečiai, ar tokia nacionalinės teisės nuostata pažeidžiamas Elektroninės komercijos direktyvos (2000 m. birželio 8 d. Europos Parlamento ir Tarybos direktyva 2000/31/EB (1)) 3 straipsnis, pagal kurį informacinės visuomenės paslaugų teikėjui taikomi tik tos valstybės narės, kurioje jis įsisteigęs, teisės aktai? 2.
Ar pagal Europos Sąjungos teisę draudžiama taikyti tokias nacionalinės teisės nuostatas, kaip antai 2020 m. gruodžio 30 d.
Įstatymo Nr. 178 1 straipsnio 515, 516, 517 dalis, pagal kurias kitoje Europos valstybėje įsisteigusiems operatoriams nustatomos papildomos administracinės ir finansinės prievolės?
Kalbant konkrečiai, ar pagal [SESV] 56 straipsnyje įtvirtintą laisvo paslaugų teikimo principą ir iš direktyvų 2006/123/EB (2) bei 2000/31/EB kylančius analogiškus principus draudžiama nacionalinė priemonė, pagal kurią Italijoje veiklą vykdantiems, bet ten neįsisteigusiems tarpininkams nustatoma pareiga užsiregistruoti tam tikrame registre, lemianti papildomas prievoles, kurių nenustatyta kilmės valstybėje tą pačią veiklą vykdantiems subjektams? 3.
Ar pagal Europos Sąjungos teisę, visų pirma Direktyvą (ES) 2015/1535 (3), reikalaujama, kad Italijos valstybė praneštų Komisijai apie internetinių tarpininkavimo paslaugų teikėjams ir internetinių paieškos sistemų tiekėjams nustatytą pareigą užsiregistruoti ryšių operatorių registre (ROC) ir – konkrečiai – ar Direktyvos 2000/31 3 straipsnio 4 dalies b punkto antra įtrauka turi būti aiškinama taip, kad ne Italijoje, o kitoje valstybėje narėje įsisteigęs privatus asmuo gali prieštarauti, kad jam būtų taikomos Italijos įstatymų leidėjo patvirtintos priemonės (numatytos 2020 m. gruodžio 30 d.
Įstatymo Nr. 178 1 straipsnio 515, 516, 517 dalyse), kuriomis gali būti ribojamas laisvas informacinės visuomenės paslaugų judėjimas, kai apie šias priemones nebuvo pranešta pagal minėtą nuostatą? 4.
Ar pagal Reglamentą (ES) 2019/1150 (4), visų pirma jo 15 straipsnį, ir proporcingumo principą draudžiama valstybės narės teisės nuostata arba nacionalinės nepriklausomos institucijos priimta priemonė, pagal kurią valstybėje narėje veiklą vykdantys internetinių tarpininkavimo paslaugų teikėjai įpareigojami užsiregistruoti ROC, ir iš to kyla įvairios formalios bei procedūrinės pareigos, prievolė mokėti įmokas ir draudimas gauti tam tikrą sumą viršijantį pelną?
(1) (2) (3) (4)
2000 m. birželio 8 d. Europos Parlamento ir Tarybos direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (OL L 178, 2000, p. 1; 2004 m. specialusis leidimas lietuvių k., 13 sk., 25 t., p. 399).
2006 m. gruodžio 12 d. Europos Parlamento ir Tarybos direktyva 2006/123/EB dėl paslaugų vidaus rinkoje (OL L 376, 2006, p. 36).
2015 m. rugsėjo 9 d. Europos Parlamento ir Tarybos direktyva (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka (OL L 241, 2015, p. 1).
2019 m. birželio 20 d. Europos Parlamento ir Tarybos reglamentas (ES) 2019/1150 dėl verslo klientams teikiamų internetinių tarpininkavimo paslaugų sąžiningumo ir skaidrumo didinimo (OL L 186, 2019, p. 57).
2022 m. spalio 21 d.
Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Amazon Services Europe Sàrl / Autorità per le Garanzie nelle Comunicazioni (Byla C-667/22) (2023/C 63/23) Proceso kalba: italų Prašymą priimti prejudicinį sprendimą pateikęs teismas Tribunale Amministrativo Regionale per il Lazio